open-index/open-wikipedia-markdown huggingface dataset:
קאש דול

**ארקישה אנטואנט נייט** (באנגלית: **Arkeisha Antoinette Knight**; נולדה ב-14 במרץ 1992), ידועה בשם הבמה **קאש דול** (**Kash Doll**), היא ראפרית אמריקאית.

## ביוגרפיה
קאש דול נולדה וגדלה בדטרויט שבמישיגן. היא הבכורה מבין שישה אחים. היא החלה לעבוד בגיל צעיר כדי לעזור לאמה החד-הורית לפרנס את משפחתם. היא רצתה להיות ראפרית מילדותה והחלה להוציא מוזיקה באופן עצמאי ולכתוב מגיל צעיר מאוד. היא למדה במכללת הנרי פורד ניהול עסקים, אך עזבה אחרי שנה. כדי לתמוך בצרכים הכספיים של משפחתה, החלה קאש לעבוד כרקדנית בתעשיית הבידור למבוגרים.

בתחילת הקריירה שלה, הופיעה קאש דול במועדונים מקומיים ובבתי ספר והשתתפה באירועי צדקה באזור דטרויט. מאוחר יותר, חתמה קאש דול בחברת תקליטים מקומית בדטרויט, שהתפרקה זמן מה לאחר מכן. לאחר מכן, החלה להשתמש במדיה החברתית ובאינסטגרם על מנת להעלות קטעי וידאו קצרים של עצמה מראפרפת.

ב-14 במרץ 2018, יום הולדתה ה-26, הוציאה את מיקסטייפ הבכורה שלה, "Brat Mail". באוגוסט של אותה השנה, חתמה בחברת התקליטים ריפבליק רקורדס.

ב-2019, הוציאה את אלבום הבכורה שלה, "Stacked". האלבום זכה להצלחה רבה והגיע למקום ה-76 במצעד בילבורד 200. כמו כן, האלבום זכה לשבחים רבים ממבקרי המוזיקה. באותה השנה, השתתפה בשירה של הראפרית האוסטרלית איגי אזליה, "Fuck It Up".

בשנת 2021 גילמה את מוניק בדרמת הפשע "*Black Mafia Family*" שיצר 50 סנט לרשת השידור starz.

## דיסקוגרפיה
### אלבומי אולפן
* 2019: Stacked

### מיקסטייפים
* 2018: Brat Mail

### מיני-אלבומים
* 2018: The Vault

## קישורים חיצוניים

* 

## הערות שוליים

קטגוריה:ראפריות אמריקאיות
קטגוריה:אמניות ריפבליק רקורדס
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
שטר אמנה

בדיני ממונות, **שטר אמנה** הוא שטר שכתוב בלשון שטר הלוואה, אך נכתב בלא הלוואה. והדין הוא שאסור למלוה להשהות את השטר בביתו.

שטר זה נקרא 'אמנה', משום שהוא ניתן מתוך אמון הלווה במלווה שלא יתבע ממנו כסף באמצעות השטר שבידיו, אלא אם כן ילווהו.

## מקור הדין
חכמים דרשו את הדין מפסוק בספר איוב:

ואולם, נחלקו חכמים בתלמוד הבבלי בחלקו המדויק של הפסוק שממנו נלמד הדין:

יש שחולק על דין זה ומחדש בתלמוד ירושלמי שכל האיסור הוא רק כאשר משהה את השטר לאחר הזמן שקבע שיחזירנו לו.
## המניע לכתיבתו
יש לפחות שלוש דעות בראשונים מה מניע אדם לכתוב שטר אמנה כאילו לווה בו:
# כדי שאם ירצה ללוות לאחר מכן ילווה בו, ולא יצטרך לכתוב שטר חדש.
# לאיזו קנוניא שתגרום להפקיע שעבוד הלואתו של אחר על ידי שטר זה (שיהא קדום).
# כדי שיראה שאינו עשיר, שהרי הוא חייב לאחרים.

## דין העדים

נחלקו האמוראים בדין חתימת העדים על שטר אמנה: בתלמוד הבבלי מבואר בשם רב ששת בריה דרב אידי שאסור לעדים לחתום על שטר אמנה מפני שהוא נקרא "עוולה", או מפני שעל ידי זה הוא מפסיד לאחרים, ששטר זה יהיה קדום לשטרות אחרים של הלוה שלוה מאחרים (וכן נפסק להלכה ברמב"ם ובשולחן ערוך). לעומת זאת, בתלמוד הירושלמי מבואר בשם רבי חגי שאין איסור על העדים לחתום עליו, שכיוון שהמחויב בשטר מאמינו - אין איסור בחתימה, והאיסור הוא רק להשהותו.

על פי שיטת רב ששת בריה דרב אידי בתלמוד הבבלי, העדים שאמרו אמנה היו דברינו אינם נאמנים, משום שאין אדם משים עצמו רשע, אך אם אמרו העדים שבשעה שחתמו לא ידעו השטר היה אמנה, ואחר כך התברר להם הדבר - שאז אינם משימים עצמם רשעים - נאמנים. זאת לעומת המלווה, שאם אמר שהשטר הוא שטר אמנה נאמן מכל מקום, שהוא מפסיד לעצמו, ואינו רשע כיוון שבא לעשות תשובה ולהפסיד לעצמו ממון.

## לקריאה נוספת
* הרב אחיקם קשת, **[[קובץ יסודות וחקירות]]**, תשע"ג, ערך שטר אמנה

## קישורים חיצוניים
* 
* 

## הערות שוליים

*
קטגוריה:משפט עברי
שמאייל

**מרים אל-קטאן** (בערבית: **Maryam Alqatan**; נולדה ב-28 ביוני 1969), הידועה בשם הבמה **שמאייל** (בערבית: **شمايل**), היא זמרת כוויתית לשעבר.

## קריירה מוזיקלית
את אלבום הבכורה שלה Ya athabi, הוציאה בשנת 1998. האלבום זכה להצלחה ובעקבותיו יצא אלבום נוסף בשנה שלאחר מכן, Kaser alzejaj. בהמשך, הוציאה אלבום אולפן שלישי, Katheb o sadeg אך לאחר הוצאתו, חדלה מלהוציא אלבומים במשך שלוש שנים.

בשנת 2003, יצא אלבומה הרביעי והאחרון Mahad tharbkom ala edekom. שמאייל הפסיקה את הקריירה המוזיקלית שלה בשנת 2014.

## דיסקוגרפיה
* 1998: *Ya athabi* (באנגלית: My Suffering)
* 1999: *Kaser alzejaj* (באנגלית: Broke the Glass)
* 2000: *Katheb o sadeg* (באנגלית: Lie and Believe)
* 2003: *Mahad tharbkom ala edekom* (באנגלית: Nobody Hit Your Hand)

## קישורים חיצוניים

## הערות שוליים

קטגוריה:זמרות כוויתיות
קטגוריה:כוויתיות שנולדו ב-1969
קטגוריה:כוויתים שנולדו ב-1969
קריפטופס

**קריפטופס** (שם מדעי: *Kryptops*; מילולית: "פנים מכוסות", עקב מבנה דביק שהיה על העצמות) הוא סוג של דינוזאור ממשפחת האבליזאוריים, שחי במשך תור הקרטיקון שלפני 110 מיליון שנה לפני זמננו במדבר סהרה. הסוג תואר ב-2008 בידי החוקרים פול סרנו  וסטיפן ל' ברוסט  והוא כלל מין אחד - *Kryptops palaios*, שפירושו: "הישן". הממצאים התגלו באזור מדבר טנרה, שבצפון ניז'ר בתצורת Elrhaz Formation, בה התגלו דינוזאורים רבים כמו הסוקומימוס, האורנוזאורוס והניז'רזאורוס.
## מאפיינים
דינוזאור זה היה דו-רגלי בעל ראש מגושם, זרועות מנוונות והוא כנראה היה טורף גדול. הוא הגיע לאורך של 6 עד 7 מטרים על פי ההערכות. הממצאים שלו היו חלקיים וכללו בעיקר אגן ירכיים מעוך, צלעות בודדות והחלק הקדמי של הלסת העליונה, שהייתה שפופה וקצרה וכנראה היה מצופה בקרטין. המבנה של הלסת העליונה הסגיר את שיוכו למשפחת האבליזאוריים שהיו אוכלי נבלות או ציידים זריזים חלשים.

ב-2012 הטילו מספר חוקרים ספק בתקפות הסוג שנחשב לכימרה, כאשר לא הרחק, בערך 15 מטרים ממקום הימצאו התגלו גם שרידים של הדינוזאור אאוקרכאריה, ממשפחת הקרכרודונטוזאוריים ואולי חלק מהממצאים השתייכו אליו. חוקרים אחרים ערערו על סברה זו.

## גלריה

Kryptops.jpg
Kryptops skeletal diagram.jpg
Kryptops.png
Kryptops BW.jpg


## קישורים חיצוניים

קטגוריה:בעלי חיים שתוארו ב-2008
קטגוריה:אבליזאוריים
קטגוריה:דינוזאורים שחיו בקרטיקון תחתון באפריקה
קטגוריה:טקסונים שתוארו בידי סטיבן ל. ברוסאט
Shotgun (שיר של ג'ורג' עזרא)

**Shotgun** (בעברית: **רובה ציד**) הוא שיר של הזמר והפזמונאי הבריטי ג'ורג' עזרא. את השיר כתבו עזרא, פרד גיבסון וג'ואל פוט והוא הופק על ידי קאם בלקווד. השיר היה זמין להורדה דיגיטלית ב-18 במאי 2018, והופץ כסינגל השלישי מתוך אלבום האולפן השני של עזרא, Staying at Tamara's. 

השיר הגיע למקום הראשון במצעד הסינגלים הבריטי והפך לשיר הראשון של עזרא שעשה זאת. כמו כן הגיע למעמד פלטינה מרובעת במדינה. בנוסף, הוא הגיע לראש מצעד המוזיקה האוסטרלי והפך לשיר הראשון של עזרא שעשה זאת גם כן. השיר זכה להצלחה גם במצעדי השירים של אירלנד וניו זילנד. 

## ניתוח מוזיקלי
"Shotgun" נכתב במפתח פה מז'ור (F major), עם קצב של 116 פעימות לדקה ורצף אקורדים של F–B♭–Dm–C. 

## ביקורת
ריאן דאלי ממגזין המוזיקה הבריטי *[[NME]]*, תיאר את השיר כ-"המנון" עם "צליל נעים". 

## וידאו קליפ
קליפ המילים הרשמי של השיר, שבחלקו ניתן לראות את עזרא מבצע את השיר, הועלה לראשונה ביוטיוב ב-18 במאי 2018, בסמוך לצאתו של השיר כסינגל. קליפ המילים הגיע למעלה מ-272 מיליון צפיות, נכון לדצמבר 2020. בנוסף לכך, הקליפ הרשמי של השיר הופץ ב-14 ביוני 2018 וצבר למעלה מ-62 מיליון צפיות, נכון לדצמבר 2020.

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:שירי פלטינה מחומשת ומעלה באוסטרליה
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה מחומשת בממלכה המאוחדת
קטגוריה:סינגלים בהוצאת קולומביה רקורדס
הלאסי

**הלאסי** (בהונגרית: **Halászi**) הוא כפר במחוז גיור-מושון-שופרון, שבצפון-מערב הונגריה.

## יהודי הלאסי
בהלאסי חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
ויטקרידרינדה

**ויטקרידרינדה** (שם מדעי: ***Vitakridrinda***) הוא סוג של דינוזאור ממשפחת האבליזאוריים, שחי בסוף הקרטיקון באסיה לפני 69 עד 66 מיליון שנה לפני זמננו. המאובנים שלו התגלו בשטחי תצורת פאב  שבבלוצ'יסטן בפקיסטן והוא קרוי על שם הפרט "פרט ויטאקרי" (Vitakri Member), שבו נחשפו את ממצאיו.

הממצאים של דינוזאור זה היו מועטים וכללו בעיקר כמה עצמות ירך, חלקים קדמיים מהגולגולת ושן אחת. הסוג נקרא בשמו ב-2006 בידי החוקר מ. ס. מאלקני (M.S. Malkani). בהמשך נמצאו באזור גם שרידים של קדמת החוטם וכמה חוליות, אך חוקרים אחרים שייכו אותם לסוג חדש של דמוי תנינאי - *Induszalim*.

דינוזאור זה על פי הממצאים הגיע לאורך של 6 מטרים, על פי תומאס הולץ הבן. הוא היה טורף גדול בעל לסתות קצרות שייתכן וניזון מנבלות. הוא נכחד לחלוטין, עם אחרוני הדינוזאורים לפני 66 מיליון שנה בעת הכחדת הקרטיקון הגדולה.

## קישורים חיצוניים

## הערות שוליים

קטגוריה:אבליזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2006
יחסי יפן–לטביה

[ממוזער|[ראש ממשלת יפן שינזו אבה ביחד עם ראש ממשלת לטביה ואלדיס דומברובסקיס, 2013]]
**יחסי יפן–לטביה** (ביפנית: **日本とラトビアの関係**, בלטבית: **Japānas un Latvijas attiecības**) הם היחסים הדיפלומטיים בין **[[יפן]]** לבין **[[לטביה|הרפובליקה של לטביה]]**. שתי המדינות כוננו יחסים דיפלומטיים רשמיים ב-10 באוקטובר 1991.

## השוואה מדינית

## נציגויות דיפלומטיות
* לטביה מיוצגת ביפן על ידי שגרירותה בטוקיו, בירת יפן.
* יפן מיוצגת בלטביה על ידי שגרירותה בריגה, בירת לטביה.

## סחר
בשנת 2018, היצוא היפני ללטביה עמד על 7.6 ין. המוצרים העיקריים אשר הוצאו ללטביה הם: מכונות, מוצרים אלקטרוניים ומוצרי רכב.

הייבוא היפני מלטביה באותה השנה, עמד על 8 מיליארד ין. המוצרים העיקריים אשר הובאו ליפן הם: עץ ורהיטים.

## אוכלוסייה משותפת
* נכון לאוקטובר 2019, 59 אזרחים יפניים חיים בלטביה.
* נכון ליוני 2017, 214 אזרחים לטבים חיים ביפן.

## ערים תאומות
ליפן ולטביה יש הסכם ערים תאומות אחד:
*  עם 

## קישורים חיצוניים

משרד החוץ היפנימשרד החוץ הלטבי

## הערות שוליים

קטגוריה:ערכים ללא קטגוריות פיזיות - יחסי חוץ
איקרן

**איקרן** (בהונגרית: **Ikrény**) הוא כפר במחוז גיור-מושון-שופרון, שבצפון-מערב הונגריה עם 1,772 תושבים (בשנת 2011) ו-1,826 בשנת 2015.

במפקד האוכלוסין של 2011, 82.6% מהתושבים הזדהו כהונגרים, 0.4% כבולגרים, 0.3% כצוענים, 2% כגרמנים ו-0.2% כרומנים (17.2% לא הזדהו). ההתפלגות הדתית הייתה: רומים-קתולים 45.6%, רפורמים 3.9%, לותרנים 4.2%, יוונים-קתולים 0.5%, לא-דתיים 9.9% (34.5% לא הזדהו).

ממוזער

## קישורים חיצוניים

*  

## הערות שוליים

קטגוריה:הונגריה: כפרים
ואל וינס

**שון אלן מורלי** (באנגלית: **Sean Allen Morley**; נולד ב־6 במרץ 1971) הידוע יותר בשם הבמה שלו, **ואל וינס**, הוא מתאבק קנדי. הוא מוכר בעיקר בשל תקופתו בארגון World Wrestling Federation/Entertainment (WWF/E), שבו הופיע בין שנת 1998 לשנת 2009. נוסף על כך הוא הופיע זמן קצר בארגון ההיאבקות Total Nonstop Action Wrestling (TNA).

במהלך שהותו בארגון ה־WWF/E, וינס זכה פעמיים באליפות הבין יבשתית, פעם אחת באליפות אירופה ופעם אחת באליפות הזוגות העולמית ביחד עם לאנס סטורם. תחת הדמות **סטיל**, הוא היה המתאבק הצעיר ביותר שאינו מקסיקני אשר זכה באליפות העולם במשקל כבד של CMLL.

## חיים אישיים

כששהה בארגוני ההיאבקות המקסיקניים הפך מורלי לדובר ספרדית. אחותו, אלנה, הייתה נשואה למתאבק אדג' בין שנת 2001 לשנת 2004, לאחר שהשניים הכירו בשנת 1998.

בפברואר 2020 זכה מורלי לביקורות נזעמות ממתאבקים ומעריצי היאבקות לאחר שהעיר הערות נגד קהילת הטרנסג'נדרים, כשביקר את ארגון ההיאבקות All Elite Wrestling (AEW) על החלטתו לתת את אליפות הנשים למתאבקת הטרנסג'נדרית ניילה רוז. מורלי כתב בחשבון הטוויטר ובפרופיל הפייסבוק שלו שרוז הוא בעצם גבר מבחינה ביולוגית, ורק "נשים אמיתיות" יכולות לאחוז באליפות נשים. כמה מתאבקי AEW יצאו להגנתה של רוז, וביניהם דאסטין רודס, כשביקרו את נקודת המבט של מורלי.

## אליפויות והישגים
* **הישגים בארגון ההיאבקות (Consejo Mundial de Lucha Libre (CMLL**
** אליפות העולם במשקל כבד של CMLL (פעם אחת)
** גרנד פרי בינלאומי (1997)
* **הישגים בארגון ההיאבקות Elite Xtreme Wrestling (EXW)**
** אליפות הזוגות של EXW (פעם אחת) – עם דקסטר וריטי
* **הישגים בארגון ההיאבקות (Heartland Wrestling Association (HWA**
** אליפות הזוגות של HWA (פעם אחת)  – עם סטיב בראדלי
* **הישגים בארגון ההיאבקות Heartland Wrestling Association - IWA**
** אליפות הזוגות של IWA (פעם אחת)  – עם ריקי סנטנה
* **הישגים במגזין ההיאבקות (Pro Wrestling Illustrated (PWI**
** PWI דירג אותו במקום ה־25 מתוך 500 המתאבקים הטובים ביותר לשנת 1999
* **הישגים בארגון ההיאבקות World Wrestling Council (WWC)**
** אליפות הטלוויזיה של WWC (ארבע פעמים)
** אליפות הזוגות של WWC (שלוש פעמים)  – עם גלמור בוי שיין (2) ורקס קינג (1)
** האליפות הקריבית במשקל כבד של WWC (פעם אחת)
* **הישגים בארגון ההיאבקות World Wrestling Federation/Entertainment - WWF/E**
** אליפות אירופה של ה־WWF (פעם אחת)
** האליפות הבין־יבשתית של ה־WWF (פעמיים)
** אליפות הזוגות העולמית (פעם אחת) – עם לאנס סטורם

## קישורים חיצוניים

## הערות שוליים

קטגוריה:מתאבקים מקצוענים קנדים
קטגוריה:מתאבקי ה-WWE
קטגוריה:מתאבקי Impact Wrestling
קטגוריה:קנדים שנולדו ב-1971
מלחמתו של צ'ארלי וילסון

**מלחמתו של צ'ארלי וילסון** (באנגלית: **Charlie Wilson's War**) הוא סרט דרמה משנת 2007 בכיכובם של טום הנקס, ג'וליה רוברטס, איימי אדמס, כריסטופר דנהאם, נד ביטי, פיליפ סימור הופמן וג'ון סלאטרי, המבוסס על סיפור אמיתי אודות חבר בית הנבחרים של ארצות הברית מטעם טקסס, צ'ארלי וילסון, ומעורבותו במבצע ציקלון, מבצע חשאי של ה-CIA לחימוש המוג'אהדין במלחמת אפגניסטן-ברית המועצות. את התסריט כתב ארון סורקין.

## עלילה
עלילת הסרט מתרחשת בשנות השמונים. ג'ואן הרינג (ג'וליה רוברטס), חברתו הוותיקה של צ'ארלי וילסון (טום הנקס), חבר קונגרס מטקסס, שכנעה אותו לתמוך ולקדם את הסיוע האמריקני למוג'אהדין, תנועת ההתנגדות האפגנית שלחמה בצבא הרוסי שכבש את אפגניסטן. וילסון נעזר בגוסטב "גאסט" לסקאריס אבראקוטוס (פיליפ סימור הופמן), סוכן חשאי ותיק ומיומן ב-CIA ובצוות כוחות מיוחדים מן האגף לפעולות מיוחדות בסוכנות, שבו חבר גם מייקל ויקרס (כריסטופר דנהאם), איש הכוחות המיוחדים של צבא ארצות הברית ולימים תת-מזכיר ההגנה למודיעין. וילסון ושותפיו הצליחו לגבש אסטרטגיה יעילה לתמיכה, אימון וסיוע למורדים האפגניים, וסייעו לניצחונם על הצבא הרוסי. מנגד, התברר כי מן הסיוע הגיע לבסוף לאוסמה בין לאדן ואנשיו.

## דמויות
* טום הנקס כנציג צ'ארלי וילסון
* ג'וליה רוברטס בתפקיד ג'ואן הרינג
* פיליפ סימור הופמן בתפקיד גוסט אברקוטוס
* איימי אדמס בתפקיד בוני באך
* נד ביטי כנציג דוק לונג
* כריסטופר דנהם בתפקיד מייקל ג'י ויקרס
* אמילי בלאנט בתפקיד ג'יין לידל
* אום פורי כנשיא פקיסטן מוחמד זיא אל-חאק
* קן סטוט כסוחר הנשק הישראלי צבי רפיח
* ג'ון סלאטרי כמנהל הפעילות האירופית של ה-CIA הנרי קרוולי
* מייקל ספלמן כסוכן ה-CIA, פטריק
* דניס או'הייר כראש תחנת ה-CIA, הרולד הולט
*ג'וד טיילור ככוכבנית השואפת להיות כמו קריסטל לי

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 2007
קטגוריה:סרטי דרמה אמריקאיים
קטגוריה:סרטים על בחירות ופוליטיקה
קטגוריה:סרטים אמריקאיים המבוססים על סיפור אמיתי
קטגוריה:סרטים המבוססים על ספרי עיון
קטגוריה:סרטי דרמה ביוגרפיים
אלסנדרו מאנצ'יני

**אלסנדרו מאנצ'יני** (; נולד ב-4 באוקטובר 1975) הוא פוליטיקאי סן מרינזי, הקפיטן העוצר של סן מרינו מחודש אפריל 2020 עד אוקטובר באותה השנה. מאנצ'יני שרת כקפיטן עוצר של סן מרינו יחד עם גרציה צפרני. בנוסף לכך שרת מאנצ'יני כקפיטן המחוז של סן מרינו בתקופה המקבילה בשנת 2007, יחד עם אלסנדרו רוסי.

מאנצ'יני הוא חבר במפלגת הסוציאליסטים והדמוקרטים של סן מרינו.

## הערות שוליים

קטגוריה:פוליטיקאים סן מרינזים
קטגוריה:ילידי 1975
אילוקלסיה

**אילוקלסיה** (שם מדעי: *Ilokelesia*) הוא סוג של דינוזאור ממשפחת האבליזאוריים, אשר חי בתור הקרטיקון שלפני 95 מיליון שנה לפני זמננו. הוא התגלה ב-1991 בתצורת וינקול  שבנאוקן, בארגנטינה. הסוג נחקר ותואר בידי החוקרים רודולפו קוריה ולאונרדו סלגאדו ב-1998. משמעות השם היא משפת ילידי צ'ילה - המפוצ'ה ומשמעותו: "לטאת בשר". הסוג כלל מין יחיד - *Ilokelesia aguadagrandensis*, על שם היישוב Aguada Grande, לצידו נמצאו המאובנים.

האילוקלסיה היה דינוזאור בינוני בעל גולגולת קצרה, רגליים אחוריות גדולות ושריריות וזרועות מנוונות. החוקר גרגורי ס. פאול העריך שהגיע לאורך 4 מטרים ולמשקל של 200 קילוגרם. הערכות אחרות נתנו לו מדד אורך של 5.3 מטרים או 5.8 מטרים ומשקל 840 קילוגרם. הדינוזאור שונה משאר בני משפחת האבליזאוריים במספר מאפיינים, כמו עצמות צדדיות בלסת העליונה וחוליות צוואר מופחתות. גם מבנה אגן הירכיים בעל מאפיינים שונים במקצת משאר קרוביו ובכל זאת הוא נחשב לאבליזאור אמיתי.

ייתכן שדינוזאור זה היה פרימיטיבי בקבוצתו ובעל מאפיינים שירש מנואזאוריים שחיו לצידו.

## קישורים חיצוניים

קטגוריה:אבליזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-1998
סאמר ווקר

**סאמר מרג'אני ווקר** (באנגלית: **Summer Marjani Walker**; נולדה ב-11 באפריל 1996) היא זמרת-יוצרת אמריקאית.

## קריירה מוזיקלית
באוקטובר 2018, הוציאה ווקר את המיקסטייפ הראשון שלה שיצא באופן מסחרי, *[[Last Day of Summer]]*, אשר נתמך על ידי הסינגל "Girls Need Love", שזכה בתואר פלטינה כפולה ואף זכה לרמיקס בהשתתפות הראפר דרייק. מיקסטייפ הגיע בשיאו למקום ה-25 במצעד אלבומי ה-R&B/היפ-הופ וזכה לשבחים רבים מהמבקרים.

בינואר 2019, הוציאה את מיני-אלבום הבכורה שלה, "Clear". האלבום הגיע למקום ה-23 במצעד אלבומי ה-R&B/היפ-הופ. בהמשך השנה, זכתה להשתתף בתוכנית "אפל מיוזיק: הבא".

באוקטובר 2019, הוציאה את אלבום הבכורה שלה, "Over It". האלבום נתמך על ידי הסינגל הראשי מתוכו, "Playing Games", אשר זכה במעמד פלטינה מטעם איגוד תעשיית ההקלטות האמריקאי. האלבום עצמו הגיע בשיאו למקום הראשון במצעד אלבומי ה-R&B/היפ-הופ, זכה לשבחים רבים מהמבקרים ואף הוכתר כ"אלבום פלטינה" על ידי איגוד תעשיית ההקלטות האמריקאי. האלבום שבר שיאים כאלבום ה-R&B הנשי המצליח ביותר באותה תקופה.

בפברואר 2020, התארחה ברמיקס לשירו של ג'סטין ביבר, "Yummy". באותה השנה, נבחרה לבצע את השיר "I'm Gonna Love You Just a Little More Baby", במסגרת פסקול הסרט "ציפורי הטרף: והארלי קווין המהממת", Birds of Prey: The Album.

בשנת 2021 הוציאה את האלבום *[[Still Over It]]* שהפך לאלבום ה-R&B הנשי הראשון שכבש את פסגת הבילבורד 200 אחרי למעלה מחמש שנים.

ב-4 באוגוסט 2023 הוציאה את הסינגל "Good Good" עם 21 סבאג' ואשר.

## סגנון מוזיקלי
ווקר היא זמרת R&B עכשווית המשלבת מלודיות מסורתיות עם הפקות טראפ.

## מורשת
ביוני 2025 דורגה ווקר במקום ה-74 ברשימה מיוחדת של 75 אמני ה-R&B הטובים בכל הזמנים שפרסם מגזין בילבורד.

## דיסקוגרפיה
### אלבומי אולפן
* 2019: *[[Over It]]*
* 2021: *[[Still Over It]]*
* 2025: *[[Finally Over It]]*

### מיני-אלבומים
* 2019: *[[Clear]]*
* 2020: *[[Life on Earth]]*
* 2023: *[[Clear 2: Soft Life]]*

### מיקסטייפים
* 2018: *[[Last Day of Summer]]*

## פרסים ומועמדויות

## קישורים חיצוניים

* 

## הערות שוליים

קטגוריה:זמרות-יוצרות אמריקאיות
קטגוריה:אמניות אינטרסקופ רקורדס
קטגוריה:אמריקאים ממוצא אנגלי
קטגוריה:זוכי פרס המוזיקה של בילבורד
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
אקריקסינטוזאורוס

ממוזער|איור של אקריקסינטוזאורוס
**אקריקסינטוזאורוס** (שם מדעי: *Ekrixinatosaurus*; מילולית: "לטאה ילידת פיצוץ") הוא סוג של דינוזאור טורף ממשפחת האבליזאוריים אשר חי בתור הקרטיקון לפני 100 עד 97 מיליון שנה מזמננו. מאובניו התגלו בתצורת קנדלרוס  שבפטגוניה, ארגנטינה ותוארו ב-2004 בידי הפלאונטולוג הארגנטיני חורחה קאלבו והחוקרים הצ'ילאנים דייוויד רובילר-רוגרס וקרן מורנו (David Rubilar-Rogers & Karen Moreno). הדינוזאור קיבל את שמו כיוון שהתגלה מחפירות בידי החברה "Gasoducto del Pacífico Company", ששימשה לבניית צינורי גז וחשפה את ממצאי הדינוזאור בטעות. באזור בו התגלה נמצאו מאובנים רבים, ביניהם של הזאורופוד אנדזאורוס, הגיגאנוטוזאורוס הטורף הענקי והיונק קרונפיו. מרבית השלד שנחשף ממנו לא היה שלם, כלל בעיקר שרידי שיניים ולסת, ממצאי אגן, כמה חוליות וצלעות וחלק שבור של הגפיים וקצה הזנב.
## מאפיינים
האקריקסינטוזאורוס נחשב לקרובם של האוקזאורוס והקרנוטאורוס, וייתכן שעלה על כל אלה בגודלו, באורך של 7 עד 8 מטרים, כשכמה חוקרים העריכו שהגיע לאורך 10 עד 11 מטר, מה שהופך אותו לגדול האבליזאורים. עם זאת ממצאים אלה מבוססים על הערכה של הגולגולת בלבד, כאשר שאר הגוף לא מסתדר עם האורך. מדידה מ-2016 העריכה אותו באורך של 7 מטרים בלבד, מה שהופך אותו לקטן מהקרנוטאורוס (באורך 7.4 מטר). השוואה אחרת העריכה אותו ב-8.2 מטרים ומשקל של 1.4 טון.

לדינוזאור זה הייתה גולגולת באורך 83 סנטימטרים עם לסתות גדולות, רחבות ושריריות עם חיבור לשרירי הצוואר. הם פנו מעלה, והיו קצרים יחסית לדינוזאורים טורפים אחרים. לאורך תעלות האף היו חורים גדולים וחריצים שכוסו בחייו בעור מקומט ואולי גם בקרטין. הלסתות היו קצרות ועבות והותאמו לנשיכה חזקה.

הדינוזאור כנראה היה טורף עיקרי או משני (לאחר הגיגאנוטוזאורוס) בשטחי ארגנטינה של הקנומן, בתחילת הקרטיקון העליון. הוא נכחד לפני 97 מיליון שנה בקירוב.

## קישורים חיצוניים

קטגוריה:אבליזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-2004
גרציה צפרני

**גרציה צפרני** (; נולדה ב-31 בדצמבר 1972) היא פוליטיקאית סן מרינזית, הקפיטן העוצר של סן מרינו מחודש אפריל 2020 עד אוקטובר באותה השנה. צפרני שירתה כקפיטן עוצר של סן מרינו יחד עם אלסנדרו מאנצ'יני.

מאנצ'יני היא חברה במפלגת השמאל הסן מרינזית "RETE Movement", היא המקימה של מפלגה זו.

## הערות שוליים

קטגוריה:פוליטיקאים סן מרינזים
קטגוריה:ילידות 1972
קטגוריה:נשים סן מרינזיות
סריקיפטרוס

**סריקיפטרוס** (שם מדעי: *Sericipterus*; משמעות השם מלטינית: "כנף משי, על שם דרך המשי") הוא סוג של פטרוזאור ממשפחת הרמפורינקוסיים, אשר חי בסוף תור היורה שלפני 160 מיליון שנה. המאובנים שלו התגלו בתצורת שישוגאו  שבשינג'יאנג, בסין. הסוג הוגדר ב-2010 בידי החוקרים בריאן אנדרס, ג'יימס מתאו קלארק ושו שינג, ונכלל בו מין אחד - *Sericipterus wucaiwanensis*, על שם "מפרץ חמישה הצבעים" (Wucaiwan area).
## מאפיינים
הפטרוזאור הקדום היה בעל מוטת כנפיים של 1.73 מטר והוא היה קרובם של האנגוסטינריפטרוס והרמפורינקוס. הוא היה קטן ופרימיטיבי יחסית עם זנב מוארך, חרטום בעל שיניים מחודדות ועיטור דמוי קסדה או כרבולת בין תחילת החוטם לכיפת הראש. הפטרוזאור היה טורף בעל שני טורי שיניים חדות דמויות ניבים, עם שיניים קדמיות המתעקלות מעט אחורה, עיצוב שהקשה על טרף לברוח כשנתפס.

פטרוזאורים אלה נחשבו לאוכלי דגים בשל מבנה שיניהם וחרטומם הדומה למספר עופות או לווייתני שיניים. עם זאת הממצאים של פטרוזאור זה היו כנראה באזור יבשתי לחלוטין, מה שאומר שהוא ניזון מטטרופודים יבשתיים כמו לטאות ודו-חיים בעיקרו.

## קישורים חיצוניים

קטגוריה:בעלי חיים שתוארו ב-2010
קטגוריה:ערכים שבהם מתאר הטקסון אינו מתאים
קטגוריה:רמפורינקוסיים
קטגוריה:פטרוזאורים שחיו ביורה עליון באסיה
קטגוריה:מאובני טקסונים שתוארו ב-2010
ג'ובאני בטיסטה פוג'יני

**ג'ובאני בטיסטה פוג'יני** (באיטלקית: **Giovan Battista Foggini**;  1652, פירנצה – 1725, פירנצה) היה פסל איטלקי שפיסל בסגנון הבארוק.

פוג'יני נשלח על ידי מדיצ'י, הדוכס הגדול של טוסקנה, לרומא לאקדמיה הפלורנטינית, התמחה בסטודיו לפיסול של ארקולה פראטה, למד רישום באקדמיה אצל מנהלה הראשון צ'ירו פרי שהיה תלמיד של פייטרו דה קורטונה.
פוג'יני חזר לפירנצה בשנת 1676 והפך לפסל החצר של קוזימו השליש דה מדיצ'י, לאחר מות פרננדו בנו של פייטרו טאקה הפך פוג'יני לפסל המקומי הראשי, פוג'יני קיבל לחזקתו את בית המלאכה של בורגו פינטי שהיה בעבר בית המלאכה של ג'אמבולוניה, דבר שאפשר לו להתמחות בפסלי ברונזה קטנים בעיקר ליצוא ריווחי, קיבל השראה מפסלי המורים של פייטרו טאקה שהיוו מקור ליצור מחדש בברונזה ובקרמיקה עיסוק נדרש במאה השמונה עשרה.

בין תלמידיו היו פרדיננדו פוגה, אחיינו פיליפו דלה ואל, בלתזר פרמוזר, יואכים פורטיני, ג'ובאני באראטה ומסימיליאנו סולדני בנצי.

## גלריה

Giovanni Battista Fogginii-Cosimo de' Medici.jpg|פרוטומה של קוזימו השלישי דה מדיצ'י, הדוכס הגדול של טוסקנה במוזיאון ויקטוריה ואלברט
Giovanni Battista Foggini-Cosimo III de' Medici-Metropolitan Museum of Art.jpg|פרוטומה של קוזימו השלישי דה מדיצ'י, הדוכס הגדול של טוסקנה במוזיאון המטרופוליטן לאמנות
Ferdinando II by Foggini.jpg|פרוטומה של פרדיננדו דה מדיצ'י, בנו הבכור של קוזימו השלישי דה מדיצ'י, הדוכס הגדול של טוסקנה בגלריה הלאומית לאמנות
 Giovanni Battista Foggini-Cardinal Gian Carlo de'Medici-Victoria and Albert Museum.jpg|פרוטומה של החשמן ג'אן קרלו דה מדיצ'י במוזיאון ויקטוריה ואלברט
Giovanni Battista Fogginii-Mercury binding Prometheus-Victoria and Albert Museum.jpg| מרקוריוס כובל את פרומתאוס במוזיאון ויקטוריה ואלברט
Colonna dell'Abbondanza-Piazza della Repubblica, Florence-.jpg|פסל בראש עמוד השפע בכיכר הרפובליקה (פירנצה).
Giovanni Battista Foggini-Palazzo Medici Riccardi.jpg|פסל בפאלאצו מדיצ'י-ריקארדי
Giovan battista foggini, corsaro legato 01.JPG|שבוי קשור, אפריקה במוזיאון בודה
Giovan battista foggini, corsaro legato 02.JPG|שבוי קשור אסיה במוזיאון בודה


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פסלים של תקופת הבארוק
קטגוריה:פסלים איטלקים במאה ה-17
קטגוריה:פסלים איטלקים במאה ה-18
קטגוריה:ילידי 1652
קטגוריה:נפטרים ב-1725
שלושים יום קודם החג שואלים ודורשים בהלכות החג

**שלושים יום קודם החג שואלים ודורשים בהלכות החג** היא הלכה הקובעת כי יש ללמוד את הלכות הפסח שלושים יום לפני חג הפסח.

## מקור ההלכה
מקור ההלכה הוא במקרא על פי פירוש התלמוד:

בגמרא מבוארת דעת תנא קמא ששואלים ודורשים בהלכות פסח קודם לפסח שלושים יום, שכך למדנו ממשה רבנו שבפסח ראשון באר עניינו של פסח שני שבא שלושים יום אחריו ואילו רבן שמעון בן גמליאל סובר שצריך רק שבועיים קודם.

דעת תנא קמא נפסקה להלכה בשולחן ערוך, וישנה מחלוקת האם ההלכה היא תקנת חכמים או דין דאורייתא.

## שאר החגים
### שבועות וסוכות
הביא המשנה ברורה מחלוקת האם הלכה זו נוהגת גם בשבועות וסוכות:
* יש אומרים שהלכה זו נוהגת גם בשאר ימים טובים משום שעיקר התקנה נוסדה כדי להתכונן להבאת הקורבנות, ובכל אחד משלושת הרגלים היו מביאים שלושה קורבנות: עולת ראייה, שלמי חגיגה ושלמי שמחה, ולכן ראוי ללמוד שלושים יום לפני כל אחד משלושת החגים את הלכות החג.
* יש אומרים שהחיוב הוא רק בפסח משום שיש בו הלכות מרובות, כגון אפית מצות, הגעלת כלים וביעור חמץ, שאם אין עושים אותם היטב קודם הפסח אין להם תקנה בפסח, משא"כ בשאר ימים טובים שאין בהם ריבוי הלכות, שעצרת הרי היא ככל יום טוב ואין בה הלכות המיוחדות לה, וכן בחג הסוכות מעיקר הדין כשרה סוכה של שתי דפנות ושלישית אפילו טפח ורוב לולבים ואתרוגים כשרים, ודי בכמה ימים קודם החג כדי ללמוד הלכות החג.
ב, פירשו את הביטויים "פרוס העצרת" ו"פרוס החג" כחצי מהשלושים יום שלפני שבועות וסוכות (בהתאמה).

### חנוכה ופורים
* כתב התוספות שאין דין זה נוהג בפורים, ובקונטרס חסדי אבות כתב, שאף בחנוכה אין דין זה נוהג, שאם בפורים שעיקרו מ'דברי קבלה' וקראוהו יום טוב, אין דין זה נוהג, קל וחומר בחנוכה, שאינו אלא מדרבנן ואף לא קראוהו יום טוב.

שיטה אחרת מצמצמת את משמעות ההלכה ואומרת שכוונת ההלכה לתת זכות קדימה במשך אותם 30 ימים לאנשים שישאלו בנושאי פסח על פני אנשים שישאלו בנושאים אחרים. אבל זה לא אומר שחובה ללמוד רק הלכות פסח בימים אלו.

## ההלכה בזמננו
ישנם מספר שיטות בפוסקים לגבי ההלכה בזמננו:
* כתב הרב יואל סירקיש בספרו בית חדש שכתוב במחזורים שעכשיו בגלות שאין לנו קרבנות אז די לדרוש בשבת שלפני הפסח, והוסיף וכתב, שלאחר שגרם העון שנתפזרו פיזור רב וגרים בכפרים ועיירות ובשבת הגדול באים לקהילה במקום שיש רב דורש, ונשארים שם עד אחר המועד, לכן לא נהגו לדרוש בענייני החג עד שיתאספו כל בני הכפרים בשבת הגדול לשמוע דברי הרב.
* כתב הרב שניאור זלמן מלאדי בספרו שו"ע הרב 'שבדורות הללו אין החכם שונה הלכות שלושים יום קודם החג לפי שהכל כתוב בספרים, ומצוה על כל אחד ואחד שילמוד הלכות הרגל קודם הרגל עד שיהיה בקי בהן'.
* טעם נוסף הובא בנימוקי הגרי"ב שהטעם שאין דורשין בהלכות החג שלושים יום קודם החג, כיון שכל עיקר התקנה הייתה רק בבית הוועד [שכך הובא ב ובתוספתא מסכת מגילה: 'שואלין בהלכות פסח בפסח וכו' בבית הוועד שואלין ל' יום'], ועכשיו אין לנו בית הוועד.

## קישורים חיצוניים
* 

## הערות שוליים

*
קטגוריה:הלכה
דבי בון

**דבורה אן בון** (באנגלית: **Deborah Anne Boone**; נולדה ב-22 בספטמבר 1956) היא זמרת, שחקנית ומחברת אמריקאית, הידועה בזכות להיטה הבינלאומי "You Light Up My Life", אשר היה לאחד מהלהיטים הגדולים ביותר בשנת 1977 ובשנות השבעים. השיר כבש את פסגת מצעד הבילבורד הוט 100 וזכה בפרס גראמי לשיר השנה, בטקס שהתקיים בשנת 1978.

האלבום בו הלהיט נכלל נקרא על שמו You Light Up My Life, תוך שאיגוד תעשיית ההקלטות האמריקאי העניק לו את תואר הפלטינה, על מכירות של למעלה ממיליון עותקים במדינה.

## ביוגרפיה
דבורה אן בון, נולדה ב-22 בספטמבר 1956 לזמר הקאנטרי הידוע פאט בון ולשירלי פולי בון. כשבון הייתה בת 14 היא החלה להופיע עם הוריה ושלוש אחיותיה: שרי, לינדי ולורי. בהתחלה, הופעה כל המשפחה בשם "The Pat Boone Family" ובהמשך, הופיעו האחיות בלבד בשם "Boone Girls".

אחיותיה והיא הקליטו בעיקר מוזיקה נוצרית. עם זאת, הן הוציאו גם מוזיקה מסוגת הפופ על ידי חברות התקליטים מוטאון וקורב.

## קריירה מוזיקלית
אלבום הבכורה של בון You Light Up My Life, יצא לאור בשנת 1977. האלבום זכה להצלחה רבה והפך לאחד מאלבומי הבכורה הנמכרים ביותר בארצות הברית בשנות השמונים, כאשר קיבל שם את תואר הפלטינה על ידי איגוד תעשיית ההקלטות האמריקאי. מתוך האלבום, יצא הסינגל "You Light Up My Life", אשר כבש את פסגת מצעד הבילבורד הוט 100 במשך עשרה שבועות והיה לשיר הראשון בהיסטוריית המצעד שהצליח לעשות זאת. בנוסף לכך, נבחר השיר פה אחד לשיר המצליח ביותר בשנות השבעים בארצות הברית על ידי הבילבורד. השיר זיכה את בון בפרס גראמי ושתי מועמדויות, תוך שהיא עצמה זכתה בפרס גראמי לתגלית השנה.

בשנת 1978, מיהרה בון להוציא אלבום נוסף בשם Midstream, לאור הצלחת הקודם. עם זאת, האלבום לא זכה להצלחה לה ציפו. בשנה שלאחר מכן, הוציאה אלבום אשר נושא את שמה, Debby Boone. בשנת 1980, הוציאה את האלבום המצליח, Love Has No Reason. כבר באותה השנה, הוציאה אלבום נוסף With My Song, שזכה להצלחה בעיקר במצעדי הבילבורד הנוצריים. בשנת 1981, הוציאה את Savin' It Up, שהגיע למקום ה-49 בלבד במצעד אלבומי הקאנטרי. לאחר מכן, לקחה הפסקה מעולם המוזיקה עד שהוציאה בשנת 1983 את האלבום Surrender, שהצליח לזכות להצלחה במצעדי הבילבורד הנוצריים. שנתיים לאחר מכן, יצא Choose Life.

בשנת 1987, חזרה בון עם האלבום Friends for Life. האלבום זכה להצלחה רבה במצעדי הבילבורד הנוצריים, בדומה לקודמיו. שנתיים לאחר מכן, יצא האלבום Be Thou My Vision. האלבום ידוע גם בשם Be Thou My Vision: Great Hymns Of Faith. לאחר ההצלחה לה זכתה בשנות השבעים והשמונים, החליטה בון לקחת הפסקה בת כמה עשרות שנים מעולם המוזיקה, עד שבשנת 2005, חזרה עם האלבום, Reflections of Rosemary.

לאחר שנים רבות בהן לא הוציאה אלבומי מוזיקה, הוציאה בון בשנת 2013 את האלבום, Swing This.

## דיסקוגרפיה
ממוזער|דבי בון|240x240 פיקסלים

### אלבומי אולפן

## קישורים חיצוניים

* 

## הערות שוליים

קטגוריה:זמרות פופ אמריקאיות
קטגוריה:זוכות פרס גראמי
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:זמרי-יוצרי קאנטרי אמריקאים
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
גבי אביב

**גבי אביב** (נולד ב-8 באוגוסט 1952) הוא איש חינוך וקצין צה"ל בדימוס בדרגת אלוף-משנה. שימש המפקד הראשון של חטיבת אפרים.

## ביוגרפיה
אביב נולד במרוקו. בן בכור לפנחס, מורה במקצועו ולסוליקה, עקרת בית. באוקטובר 1957, עלה אביב עם משפחתו לארץ למעברת דורה בנתניה, ומשם עברה המשפחה למגדל העמק.

## שירות צבאי
התגייס לצה"ל והתנדב לצנחנים. עבר את הגיבוש ליחידות החטיבתיות והתקבל לפלחה"ן צנחנים. עבר מסלול לוחם וקורס קציני חי"ר. במלחמת יום הכיפורים לחם בחזית הצפון ברמת הגולן. לאחר מספר תפקידים שירת כמפקד פלוגה בנח"ל. בשנים 1977-8 שימש מפקד מחזור ג' בהיאחזות נחל צלמון. בשנת 1978 שימש סגן מפקד פלוגה ומפקד מחזור בבה"ד 1. בעת פרוץ מלחמת לבנון הראשונה, שימש כמפקד גדוד חי"ר בגזרה המערבית בלבנון. בהמשך היה סגן מפקד חטיבה 228. לאחר מכן מונה למפקד מרחב יהודה (גזרת יהודה וגוש עציון), שהפך לאחר מכן לחטיבת יהודה. בתפקיד זה שימש בזמן האינתיפאדה הראשונה. בשנת 1988 מונה למפקד הראשון של חטיבת אפרים שזה עתה הוקמה. מפקדת החטיבה הוקמה בתוך העיר טול כרם במבנה המשטרה הבריטי מסוג טגארט. בהמשך שימש כסגן ורמ"ט אוגדת איו"ש. לאחר מכן היה סגן מפקד אוגדה 85 עד לפרישתו מצה"ל בשנת 1994.

אביב משרת במילואים בפיקוד צפון.

## לאחר השחרור
עם סיום שירותו הצבאי, התמודד אביב על תפקיד ראש עיריית טבריה. לאורך השנים הפך אביב למרצה במספר מוסדות אקדמאיים, לרבות, מכללת אוהלו, אוניברסיטת חיפה ואוניברסיטת American Jewish בלוס אנג'לס, שם חי בין השנים 2005–2011. אביב הוא בעל תואר שני בהיסטוריה ובארכאולוגיה ימית ובעל הסמכה כמדריך טיולים ומורה דרך. עד היום הוא משמש מחנך ומורה להיסטוריה ואזרחות. ב-2020 סיים אביב כבוגר תואר L.L.B במשפטים ומשמש כיום כעורך דין.

## חיים אישיים
אביב נשוי לגלי, מנהלת בית ספר, ואב לחמישה.

## קישורים חיצוניים

## הערות שוליים

קטגוריה:אלופי-משנה בצה"ל
קטגוריה:מפקדי חטיבת אפרים
קטגוריה:אנשי חינוך ישראלים
קטגוריה:עולים בשנות ה-1950
קטגוריה:ישראלים ילידי מרוקו
קטגוריה:מגדל העמק: אישים
קטגוריה:ישראלים שנולדו ב-1952
אדמירל (גרמניה)

**אדמירל** (בגרמנית: **Admiral**) היא דרגת קצין הדגל הבכיר ביותר בצי הגרמני. הדרגה היא שוות ערך לגנרל (גרמניה) בצבא הגרמני או בחיל האוויר הגרמני. בשירותים הרפואיים המרכזיים אין דרגה שוות ערך. בצי הגרמני אדמירל הוא, כמו בציים רבים, דרגת ארבעה כוכבים עם קוד נאט"ו OF-9. כיום יש אדמירל אחד בצי הגרמני, האדמירל מנפרד נילסון, המשמש כסגן מפקד בעלות הברית בנורפוק, וירג'יניה.

עם זאת, בכוחות ימיים אחרים דוברי גרמנית, למשל הצי הקיסרי הגרמני, רייכסמרינה, קריגסמרינה, פולקסמרינה והצי האוסטרו-הונגרי, **אדמירל** היה בדרגת קצין דגל של שלושה כוכבים OF-8.

## סימני הדרגה
סימני הדרגה שלו, שנלבשים על השרוולים והכתפיים, הם כוכב אחד עם חמש נקודות מעל פס זהב גדול ושלושה פסים רגילים (ללא הכוכב כאשר לולאות הדרגה נלבשות).

הדרגה מדורגת OF-9 בנאט"ו, ושוות ערך לגנרל בכוחות היבשה והלופטוואפה. זוהי דרגה B10 בכללי השכר של משרד ההגנה הפדרלי.

רצף הדרגות (מלמעלה למטה) הוא כדלקמן:
* OF-9: **אדמירל** / גנרל
* OF-8: ויצה-אדמירל / גנרל-לויטננט
* OF-7: קונטרה-אדמירל / גנרל-מיור
* OF-6: פלוטילנאדמירל / בריגדה-גנרל

## תולדות דרגות אדמירל בגרמניה
### חיל הים הגרמני עד 1945
**דרגת האדמירל** הופיעה לראשונה בגרמניה במאה ה-19 והורחבה בראשית המאה ה-20 כחלק מההתגייסות לקראת מלחמת העולם הראשונה. הדרגות הוחזרו שוב במלחמת העולם השנייה. היו הרבה אדמירלים גרמניים מפורסמים בשנים מכוננות אלו של הכוח הימי הגרמני, ביניהם אוטו פון דיריך, גוסטב פון זנדן-ביבראן, גאורג אלכסנדר פון מילר, אוגוסט פון הירינגן, אלפרד פון טירפיץ וקרל דניץ.

דרגות האדמירלים של גרמניה התבססו על אלו של מעצמות אירופה אחרות, עם כמה שינויים בתארים ובהגייה. חיל הים הגרמני אף פעם לא ראה בקומודור דרגת אדמירל, שכן דרגה זו תמיד נחשבה כקפטן בכיר. עם זאת, בוורמאכט האדמירל היה דרגת קצין דגל של שלושה כוכבים, הדומה לכוחות המזוינים המודרניים בדרגה 8, ושוות ערך לגנרל חיל בהר והלופטוואפה.

בשנת 1944 היו דרגות קריגסמרינה הגרמנית בסדר הוותק כדלקמן, המקבילה האמריקאית בסוגריים:

הצי הקיסרי הגרמני לא השתמש בדרגת קונטרה אדמירל. הקריגסמרינה' השתמש בדרגת קומודור, עם זאת, דרגה זאת לא הייתה חלק מדרגות האדמירל, אלא יותר קפטן בכיר בפיקוד על שייטת.

### הצי האוסטרו-הונגרי
בשנות הצי האוסטרו-הונגרי (משנת 1849 עד 1918) היה מדרג קציני הדגלים **קונטרה-אדמירל**, **ויצה-אדמירל,** ו**אדמירל,** כמו גם **גרוס-אדמירל**

; אדמירלי הצי האוסטרו-הונגרי

83x83 פיקסלים

### צבא העם הלאומי
ממוזער| אדמירל וילהלם אהם וויצה-אדמירל גוסטב הסה (1979)
**אדמירל** היה ציון קצין הדגל השני בגובהו של הפולקסמרינה, והיה שווה ערך לדרגת 3 כוכבים גנרל-אוברסט.

בפולקסמרינה של גרמניה המזרחית היו שלושה קציני הדגל בדרגות קונטרה-אדמירל, ויצה-אדמירל ואדמירל. על פי החלטת מועצת המדינה של גרמניה המזרחית מ-25 במרץ 1982, כוננה דרגת פלוטנאדלמירל.

; האדמירלים של פולקסמרינה
:

## ראו גם
*אדמירל (הצי המלכותי הבריטי)

## קישורים חיצוניים

## הערות שוליים

קטגוריה:אדמירלים
קטגוריה:דרגות צבאיות בגרמניה
סנואו דה פרודקט

**קלאודיה אלכסנדרה פליסיאנו** (באנגלית: **Claudia Alexandra Feliciano**; נולדה ב-24 ביוני 1987), הידועה בשם הבמה **סנואו דה פרודקט** (**Snow Tha Product**), היא ראפרית ושחקנית אמריקאית ממוצא מקסיקני.

## ביוגרפיה
בשנת 2011 הוציאה את סינגל הפריצה שלה, "Holy Shit". ההצלחה של השיר תפסה את תשומת ליבם של שלוש חברות התקליטים המובילות, סוני, יוניברסל ואטלנטיק אשר יצרו איתה קשר. בסופו של דבר, חתמה סנואו באטלנטיק.

ב-26 באוקטובר 2012, סנואו הוציאה את אלבום הבכורה שלה, *Unorthodox*, תחת חסותה של חברת "סטריט סייסנס". הסינגלים "Drunk Love" ו"Woke Wednesday" מתוך האלבום הפכו לפופולריים מאוד. באותה השנה, הופיעה בשירים של אמנים מרכזיים, בהם די ג'יי פול וקריז קליקו.

בנובמבר 2012 הופיעה בקונצרט ה-"ABN Reunion" ביוסטון. באותה השנה, ב-12 בדצמבר, הוציאה לאור את המיקסטייפ *Good Nights & Bad Mornings*.

בשנת 2018, הוציאה סנואו את המיקסטייפ "Vibe Higher", אותו השיקה בסיבוב הופעות אשר התקיים בין 2017 ל-2018, את המיקסטייפ הוציאה תחת חברת התקליטים העצמאית שלה, "פרודקט אנטרטיינמנט".

## דיסקוגרפיה
### אלבומי אולפן
* 2011: *Unorthodox*

### מיקסטייפים
* 2007: *Verbal Assault Vol. 1*
* 2008: *Raising the Bar*
* 2009: *Verbal Assault Vol. 2*
* 2010: *Run Up or Shut Up*
* 2010: *Wake Ya Game Up, Vol. 1*
* 2011: *Unorthodox 0.5*
* 2012: *Good Nights & Bad Mornings*
* 2013: *Good Nights & Bad Mornings 2: The Hangover*
* 2015: *The Rest Comes Later*
* 2016: *Half Way There...Pt. 1*
* 2018: Vibe Higher

## קישורים חיצוניים

* 

## הערות שוליים

קטגוריה:ראפריות אמריקאיות
קטגוריה:אמריקאים ממוצא מקסיקני
קטגוריה:אמניות אטלנטיק רקורדס
קטגוריה:מוזיקאים להט"בים אמריקאים
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
אבינו מלכנו (ניגון)

**אבינו מלכנו** הוא ניגון חב"ד ידוע, שהלחין רבי שניאור זלמן מלאדי, מייסד חסידות חב"ד מהלחנים המוכרים ביותר של תפילת אבינו מלכנו ואחד מהניגונים המכוונים.

## אודות הניגון
הניגון בנוי משלושה חלקים, החלק הראשון הוא ללא מילים, החלק השני המרכזי מושר במילות תפילת אבינו מלכנו והחלק האחרון מורכב ממנגינה בלבד. מילות החלק המרכזי המושר עם מילים הם:

.

בספר הניגונים חב"ד, "אבינו מלכנו" הוא ניגון מספר ו' (6). בחצר הרבי מלובביץ' היה הניגון מושר בהזדמנויות שונות, בהם בהתוועדויות ובתפילות.

כמה מהזמנים שנהוג בחב"ד לשיר את הניגון; ראש השנה לפני תחילת כל תפילה, לפני תפילת אבינו מלכנו בראש בשנה, יום הכיפורים, בעשרת ימי תשובה ובתענית ציבור. קודם אמירת הסליחות בחודש אלול, ובהתוועדויות בפרט אלו הקשורות עם מלחין הניגון רבי שניאור זלמן מליאדי. בחב"ד נוהגים שלא לנגן את הניגון בשבת מפני שתפילת אבינו מלכנו אינה נאמרת בשבת.

## עיבודים מוזיקליים
ב־1960 הופיע הניגון באלבום "ניגוני חב"ד 1" של ניח"ח, ב־1996 הופיע השיר ברצועת השיר "התוועדות" באלבום "ניגוני בית אבא" של מרדכי בן-דוד, ב־2002 השיק אברהם פריד אלבום שנקרא אבינו מלכנו על שם השיר והוא הופיע באלבום, ב־2010 הופיע באלבום "ימים נוראים" של לחיים טיש ויצא באותו שנה באלבום אוחילה של אודהליה ברלין, ב־2019 הופיע השיר באלבום "היו זמנים 2" של יעקב שוואקי במחרוזת חב"ד. ובאלבום "עצם הנשמה" 1 של הרב יאיר כלב.

השיר בוצע במהלך השנים גם על ידי דודו פישר חיליק פרנק, עמיר בניון עם תזמורת ירושלים מזרח ומערב, אלי מרכוס, אביתר בנאי, שולי רנד, אברהם פריד במופע צמאה, בן ציון מילר, מוטי שטיינמץ ואחרים.

## קישורים חיצוניים

* תמר זיגמן, גלגולי הפיוט "אבינו מלכנו" "מהתלמוד ועד ברברה סטרייסנד", באתר הספרייה הלאומית, ינואר 2017
* קטע אודיו שהרבי מליובאוויטש שר את הניגון, תמוז תשכ"ד 
* אבינו מלכנו, זלמן ברונשטיין, מקהלת ניחו"ח, פסטיבל קיסריה, 1966 
* אבינו מלכנו, אברהם פריד, עם תזמורת פילהרמונית באתר יוטיוב
* אבינו מלכנו, שמחה פרידמן, באתר בית חב"ד

## הערות שוליים

קטגוריה:ניגוני חב"ד
קטגוריה:שירי המאה ה-18
קטגוריה:ניגוני הרבי שניאור זלמן מלאדי
מנסן

**מנסן** (באנגלית: **Mansun**) הייתה להקת רוק אלטרנטיבית, שהוקמה בצ'סטר, שבאנגליה, בשנת 1995. המזוהה גם עם תת-הז'אנר, בריט פופ.

## היסטוריה
חברי הלהקה נפגשו בתחילת שנות התשעים, שניים מהם עבדו יחדיו בתעשיית הדפוס כמרטשי תמונות והתיידדו עקב הערצתם לדייוויד בואי וללהקות גל חדש כגון דוראן דוראן וABC. ההרכב הראשוני של הלהקה התגבש תוך כדי בילוי במועדונים בליברפול ונגינה משותפת. סולן הלהקה, פול דרייפר היה חבר בעברו בצמד האלקטרוני גרינד.

הלהקה נקראה בתחילה גריי לנטרן והדמו שהקליטים משך את תשומת ליבן של חברות התקליטים, אך השם "גריי לנטרן" לא מצא חן בעיני אנשי תעשיית המוזיקה והשם שונה לMansun, על-פי שם בי-סייד של הוורב, "A Man Called Sun"

הלהקה החלה להופיע ב-1995 לאחר שיצא להם סינגל בכורה ומספר אלבומי EP.

בפברואר 1997 יצא אלבום הבכורה המצליח של הלהקה Attack of the Grey Lantern. הסינגל הבולט Wide open space היה להיט גם בישראל.

Six, אלבומה השני של הלהקה יצא ב-1998 והיו בו, מלבד אינדי ובריט פופ, גם השפעות של רוק מתקדם, האלבום לא הצליח מסחרית, אך העמיד ללהקה גרעין גדול של מעריצים ומעריכים בתעשיית המוזיקה.

Little Kix, אלבום האולפן השלישי של הלהקה יצא בשנת 2000. האלבום הוקלט באסטוריה, שהיה אולפן בבעלות גיטריסט פינק פלויד דייוויד גילמור, האלבום היה יותר קליל מSix, אך לא הצליח לשחזר את ההצלחה של האלבום הראשון, דבר שבסופו של דבר הוביל לפירוק הלהקה.

באפריל ומאי 2002 יצאה הלהקה לסיבוב הופעותיה האחרון בבריטניה.

לאחר חודשים של ספקולציות, הוכרז ב־2 במאי 2003 על פירוק הלהקה, אף על פי ששירים חדשים הוקלטו, חלקם יצאו באוסף "קלפטומניה" שיצא ב-2004.

חלק מחברי הלהקה פנו לקריירת סולו, פול דרייפר ערך מספר סיבובי הופעות עם שירי הלהקה, האחרון שבהם בשנת 2019.

## דיסקוגרפיה

* Attack of the Grey Lantern (1997)
* six (1998)
* Little kix (2000)
* Kleptomania (2004)

## קישורים חיצוניים
* 

קטגוריה:להקות רוק אלטרנטיבי
קטגוריה:להקות בריטיות
קטגוריה:להקות בריטפופ
דברים שבעל פה אי אתה רשאי לכותבן

**דברים שבעל פה אי אתה רשאי לכותבן** הוא האיסור לכתוב את התורה שבעל פה. מעיקר הדין, אסור היה לכתוב כל דבר תורה נוסף על התנ"ך, וכל שאר הפירושים, החידושים וההלכות צריכים להאמר בעל פה בלבד. ברבות השנים, בשל הכלל עת לעשות לה' הפרו תורתך, התירו לכתוב דברי תורה, כי ראו שאיסור הכתיבה עלול להוביל לשכחת התורה. כיום, נוהגים לכתוב דברי תורה ללא הגבלה.

## מקור הדין
מקור הדין הוא במקרא על פי פירוש התלמוד:

רבי יהודה בר נחמני דורש מהשינוי בפסוק בין כתיבה לבין אמירה בעל פה את ההלכה שדברים שבכתב אי אתה רשאי לאומרם בעל פה ואילו דברים שבעל פה אי אתה רשאי לכתוב אותם.

ישנה מחלוקת בפוסקים, האם איסור זה הוא מדאורייתא או מדרבנן או שאין בדבר איסור ממש.
## דין האיסור
### טעם האיסור
בטעם האיסור נחלקו המפרשים:
* הר"ן כותב שהטעם בכך הוא שלא ניתן לרדת לעומק הביאורים של התורה שבכתב כי אם על ידי מלאכת הלימוד של רב לתלמיד. אילו היו הדברים נכתבים בכתב, הייתה אפשרות של מכשול בכך שהתלמיד יסתפק ברמת הבנה הנקנית מן הכתובים, אף על פי שהבנה זו איננה שלמה.
* ר' צדוק הכהן מלובלין כתב שהמילה הכתובה אינה יכולה לכלול את עומקה של המילה המדוברת. לדבריו, המילה עוצמתה של המילה המדוברת היא בכך שהדיבור נובע מ"מעמקי הלב", ואילו דברים כתובים אינם יכולים לרדת לאותו עומק.
* הרב יהודה גרשוני כתב שהאיסור לכתוב תורה שבעל פה הוא בשביל שלא לעשות קיום מוחלט לפירוש התורה, אלא 'שתהיה התורה חיה עם האומה ומתפתחת עמה', כלומר שהחכמים בכל דור ודור יוכלו לפרש את התורה לפי השגתם.

### היתרים לאיסור
* רש"י – דבר של חידוש מותר באופן פרטי. היתר זה מתבסס על דברי התלמוד: "דילמא מילתא חדתא שאני" (אולי חידוש שונה, ומותר לכתבו).
* הנצי"ב מוולוז'ין – מותר כתיבה לצורך היחיד, אך לא לשם לימוד ופרסום ברבים. היתר זה נזכר כבר ברמב"ם ונקרא בתלמוד בשם מגילת סתרים, מפני שנכתב בסתר ונועד לקריאה פרטית.

## ההיתר לאיסור
חז"ל ראו שבמהלך הדורות נתקשו אנשים לדבוק בתלמוד תורה ולקיים את מצוותיה דבר שמעמיד בסכנה את שלמותה ודיוקה של התורה שבעל פה. מפני זה פסקו חכמים שהצורך לפקח על שמירתה של תורה דוחה את איסור כתיבתה, ודרשו זאת מלשון הכתוב: 

חז"ל דרשו את המילים במובן של "עת לפעול למען ה', כיוון שהפרו העם את התורה". כדי להקל על לימוד התורה וקיומה, הותר ללמד את התורה שבעל-פה מתוך הכתב: 

## ראו גם
*דברים שבכתב אי אתה רשאי לאמרם בעל פה
*עת לעשות לה' הפרו תורתך
*עבירה לשמה

## לקריאה נוספת
* מיכאל ויגודה, כתיבת התורה שבעל-פה – איסור שהפך למצווה באתר דעת

## הערות שוליים

2020 05
קטגוריה:הלכה
קטגוריה:תנ"ך
Film.UA

**Film.UA** היא קבוצה משולבת הגדולה ביותר בתחום הפקות הקולנוע והטלוויזיה במזרח אירופה. הקבוצה מפתחת, מייצרת, מפיצה ומספקת תוכן אורקולי ומגוון שירותים בתחום הקולנוע. משרדיה ממוקמים ברחוב מיקולה זאקרבסקי 22 בקייב, אוקראינה.

אולפן הקולנוע הוקם בנובמבר 2002. זהו המפיק הגדול ביותר של יצירות קולנוע באוקראינה. במרץ 2007 הפכה החברה לקבוצת Film.UA הכוללת חטיבת הפצה, חטיבה ייצור סרטי אנימציה ומגוון משאבים בתחום הפקת קולנוע וטלוויזיה. מתקני החברה מאפשרים לצלם סרטים, סדרות טלוויזיה, תוכניות טלוויזיה, תוכן למדיה חדשה בז'אנרים שונים ולקהלים שונים.

## חברות בת
* **Film.UA Production**, חטיבת ההפקות
** Animagrad, הפקת אנימציה
* FILM.UA Postproduction, חטיבת פוסט פרודקשן
** POSTMODERN
** DCU
** Signal Red
** Tak Treba Production, חטיבת אפקטים ויזואליים CGI, VFX.
* **FILM.UA Studio** — מתחם קולנוע המשמ לצילומים וגודלו הוא 41,600 מ"ר.
* **FILM.UA Distribution**, חטיבת הפצת סרטים, המפיצה סרטי קולנוע אוקראיניים למדינות העולם ומשתתפת בפסטיבלים שונים כדוגמת: MIPTV, MIPCOM, Marché du Film, European Film Market בברלין, FILMART בהונג קונג, American Film Market בסנטה מוניקה ועוד.
* Broadcasting, חטיבת הפצת תוכן
* **ערוצי טלוויזיה**
** Bolt — ** ** הפצת תוכן לטלוויזיה, בשיתוף פעולה עם Star Media.
** ערוץ דאצ'ה
** Epoque – ערוץ לסרטי תעודה
** «FILMUADRAMA» — הקרנת סרטים שהפיקה FILM.UA.
** "36,6" — ערוץ לתוכן רפואי.
** "FILMUALIVE" — ערוץ קולנוע המספק הצצה לתעשיית קולנוע האוקראינית.
החברה מפעילה פקולטה לקולנוע ותומכת בבתי ספר לקולנוע באוקראינה.
* Kinorob, חברה להפקת סרטי קולנוע

## הפקות מקור נבחרות
*המצודה (2017)
*זכר ברקוט (2019)
*דופק (2020)
*מבקה: שיר היער (2020)

## קישורים חיצוניים
* 

קטגוריה:חברות אוקראיניות להפקת סרטים
קטגוריה:אולפני קולנוע
קטגוריה:אולפני טלוויזיה
קטגוריה:קייב: חברות
הרמן מיכל

**הרמן מיכל**  (1909 – 1984), היה נאצי וסמל באס אס. במהלך מלחמת העולם השנייה לקח חלק בהשמדת יהודים במחנה ההשמדה סוביבור במהלך מבצע ריינהרד. לפי מוזיאון מיידנק, אדם אחר בשם הרמן מיכל, יליד 23.04.1912 בפסאו, שירת בבוכנוולד, מיידנק וסקסנהאוזן. אדם זה נהרג בשנת 1944. מיכל נהג לנאום בפני הקורבנות המגיעים למחנה ועל ידי הונאה ושקרים להרגיעם. בעקבות כך כונה על ידי האסירים "בעל דרשן".

## ביוגרפיה
הרמן מיכל נולד בשנת 1906 או 1909. מיקום המוצא המדויק שלו אינו ברור. באמצע שנות השלושים החל לעבוד כאח במרכז רפואי בברלין. בסוף שנות השלושים של המאה העשרים, יחד עם פרנץ שטנגל וכריסטיאן וירט, הוא עבד כאח ראשי במחנה ההשמדה בהרטים, שם הושמדו נכים ובעלי פיגור שכלי על ידי גז וזריקות קטלניות כחלק מתוכנית אותנסיה T-4 .

באפריל 1942 מונה אס- אוברסטורמפורר (סגן ראשון) פרנץ שטנגל למפקד סוביבור. שטנגל מינה את ס.ס.-אוברשארפהרר הרמן מיכל לסגנו עקב יחסי העבודה הקודמים שלהם וניסיונו הרב בתוכניות "המתת חסד" בתוכנית אותנסיה.

הרמן מיכל מתואר כאיש גבוה וחינני בעל תווי פנים עדינים וקול נעים. נאומו המנומס והמעודן זיכה אותו בכינוי "בעל דרשן".

עדה ליכטמן, ניצולת סוביבור, תיארה כיצד מיכל הונה את המגיעים החדשים למחנה לפני רציחתם:  שמענו מילה במילה כיצד אוברשארפהרר מיכל, עומד על שולחן קטן, ומשכנע את האנשים להירגע. הוא הבטיח להם שאחרי המרחצאות יוחזרו אליהם כל חפציהם ושהגיע הזמן שיהודים יהפכו ליסוד יצרני. נכון לעכשיו כולם ייסעו לאוקראינה לחיות ולעבוד. יעד זו עורר אמון והתלהבות בקרב האנשים. הם מחאו כפיים בספונטניות ולעיתים אפילו רקדו ושרו.  לאחר נאום משכנע זה, האסירים הבריאים הופנו למסור את חפצי הערך שלהם, להתפשט ולגלח את שערן לפני שהובלו לתאי הגזים.

*קצין האס אס* קורט בולנדר, מפקד מחנה סוביבור 3, העיד במשפטו כיצד פעל תהליך ההשמדה:

לפני שהיהודים התפשטו, נשא אוברשרארפהרר הרמן מיכל נאום בפניהם. במעמד זה הוא נהג ללבוש מעיל לבן כדי ליצור רושם שהוא רופא. מיכל הודיע ליהודים שיישלחו לעבודה. אך לפני כן הם יצטרכו לעשות אמבטיות ולעבור חיטוי, כדי למנוע התפשטות של מחלות .... לאחר התפשטות, נלקחו היהודים דרך מה שמכונה Schlauch ("צינור"). הם הובלו לתאי הגזים לא על ידי הגרמנים אלא על ידי אוקראינים .... לאחר כניסת היהודים לתאי הגזים, האוקראינים סגרו את הדלתות .... המנוע שסיפק את הגז הופעל על ידי אוקראיני בשם אמיל ועל ידי נהג גרמני בשם אריך באואר מברלין. לאחר סיום פעולת הגזים נפתחו הדלתות והגוויות הוסרו על ידי קבוצת עובדים יהודים .... [2] 

ב־14 באוקטובר 1943, פרץ מרד אסירים בסוביבור שכלל בריחה המונית מהמחנה. עקב כך חוסל מחנה סוביבור ובא לקיצו מבצע ריינהרד. אנשי האס אס ששרדו את המרד (11 אנשי אס אס ומספר לא ידוע של שומרים אוקראינים חוסלו), כולל מיכל, הועברו לטריאסטה, איטליה, לניהול קרבות נגד פרטיזנים לכאורה. בזמן שהותו בכלא בשנת 1971, פרנץ שטנגל הצהיר בראיון, "היינו מבוכה עבור הממונים עלינו. הם רצו למצוא דרכים ואמצעים 'לשרוף' אותנו. " על פי פרנץ שטנגל הרמן מיכל שרד את מלחמת העולם השנייה ונמלט למצרים .

כמה מקורות מציעים שמיכל נפטר ב־8 באוגוסט 1984, אך גורלו מעולם לא הוכח באופן סופי.

## הערות שוליים

קטגוריה:סגל מחנה סוביבור
קטגוריה:גרמנים שנולדו ב-1909
קטגוריה:גרמנים שנפטרו ב-1984
דופק (סרט)

**דופק** (באוקראינית: **Пульс**) הוא שמה של דרמת ספורט אוקראינית באורך מלא בבימויו של סרגיי צ'בוטארנקו, המבוססת על סיפורה האמיתי של ספורטאית ואתלטית אוקראינית, אלופת המשחקים הפאראלימפיים בייג'ינג (2008), שזכתה גם במדליות כסף וארד במשחקים הפאראלימפיים בקיץ 2008, 2012 ו-2016 - אוקסנה בוטורצ'וק. על הפצת הסרט אחראית חברת Film.UA שתכננה להפיץ את הסרט בחלק הראשון של שנת 2020, אך ההקרנה נדחתה למועד לא ידוע, בעקבות התפרצות נגיף הקורונה באוקראינה, שהביאה לסגירת בתי הקולנוע במדינה.

## תקציר עלילת הסרט
הספורטאית האוקראינית הצעירה, אוקסנה בוטורצ'וק, גרה בעיירה קטנה וחולמת להגיע לאולימפיאדה. הקריירה הספורטיבית שלה רק מתחילה והיא מציגה תוצאות טובות. אך כתוצאה מתאונת דרכים איומה, היא נפצעת קשה וכמעט מאבדת את ראייתה. כעת, אין לאוקסנה סיכוי לא רק להשתתף במשחקים האולימפיים, אלא גם לחיים נורמליים. עם זאת, היא לא מתכוונת לוותר ומנסה להוכיח שאין מכשולים בדרכה להגשים את החלום.

## שחקנים ודמויות
* נטליה באבנקו - אוקסנה
* ויקטוריה לבצ'נקו - אולנה, אחותו של אוקסנה
* נטליה דוליה - אמא
* אלכסנדר קובזר - אב
* סטניסלב בוקלן - מאמן
* ליליה רבריק - המאמנת אירינה
* אחטם סיטבלייב - רופא
* רומן יאסינובסקי - דמיטרו
* מקסים סמצ'יק - מקס
* סרגיי לוזנובסקי - סרגיי
* דריה בריאשווילי - אנה

## הפקה
צילומי הסרט החלו בקייב במרץ 2019. שלב הצילומים השני התרחש ביולי, והשלב השלישי והאחרון, התרחש בספטמבר. על פי העלילה, האירועים המרכזיים מתקיימים באוקראינה, אך הרגע המכריע עבור אוקסנה הוא המשחקים הפראלימפיים בבייג'ינג. הצילומים התרחשן בקייב, כמו גם במחוז קייב - בערים ברווארך ובאוקראינקה.
ממוזער
אוקסנה בוטורצ'וק לקחה חלק פעיל בעבודות על הפרויקט. הספורטאית ייעצה לתסריטאים ירוסלב וויצ'יץ' ומקסים צ'רניש במהלך כתיבת התסריט וכן עבדה עם השחקנים וצוות ההפקה כדי לשחזר בצורה מדויקת ככל האפשר את האימונים האמיתיים של ספורטאים מקצועיים, כמו גם את הדקויות של הכישורים המוטוריים הנדרשים והתנהגותו של אדם נכה חלקית.

במהלך הצילומים נטליה באבנקו, המגלמת את אוקסנה בוטורצ'וק, התייעצה עם מאמני ריצה והתאמנה בחדר כושר כדי להשיג כושר טוב ולהבין טוב יותר את ענף הריצה והאתלטיקה.
## שחרור
הסרט היה אמור לצאת באוקראינה ב-19 במרץ 2020, אך ב-11 במרץ 2020, דחו יוצרי הסרט את ההפצה למועד מאוחר יותר בגלל הסגר הכללי שהוטל בעקבות מגפת הקורונה.
## קישורים חיצוניים
*  באתר Film.UA
*  באתר Kinorob

## הערות שוליים

קטגוריה:סרטי 2020
קטגוריה:סרטי ספורט
קטגוריה:סרטים אוקראיניים
קטגוריה:סרטי דרמה
קטגוריה:אולימפיאדה
קטגוריה:סרטים באוקראינית
קטגוריה:סרטים שיציאתם נדחתה בעקבות מגפת הקורונה